section_heading: Životopis
paragraph_text: Filov je rođen u Staroj Zagori, dijelom se školovao u Njemačkom Carstvu u Leipzigu, Freiburgu i Würzburgu. Od 1. svibnja 1906., radio je u Nacionalnom arheološkom muzeju u Sofiji. Studirao je arheologiju i numizmatiku u Bonnu,Parizu i Rimu (1907. – 1909.). Godine 1918. otkrio je nekropolu kod Trebeništa bogatu zlatom i željeznim artefakatima. Između 1910. i 1920. godine bio je ravnatelj Nacionalnog arheološkog muzeja. Kasnije je postao profesor arheologije i povijesti umjetnosti, na Sveučilištu u Sofiji. Godine 1937. izabran je za predsjednika Bugarske akademije znanosti.